́нъ тропа́рь, гла́съ и҃, пое́мый въ моско́вской вознесе́нской, на цари́цыной у́лицѣ, цр҃кви: исто́чнику приснотеку́щему милосе́рдія, пречтс̑ѣй дв҃ѣ бцд̑ѣ, притеце́мъ лю́діе всѝ, ца́ріе и кня́зи, сщ҃е́нницы же и и́ноцы, му́жіе и жєны̀ и ча̂да, бога́тіи и ни́щіи, здра́віи и боля́щіи, въ покая́ніи вопію́ще и уми́льнѡ глаго́люще:влд̑чце, помозѝ грѣ̂шнымъ рабѡ́мъ твои̂мъ, явѝ я́кѡ бл҃га́я сла́ву твою̀, при́снѡ потщи́ся умилосе́рдитися на ны̀, испроси́ти ѡчище́ніе ду́шъ и тѣле́съ на́шихъ ѿ исто́чника жи́зни на́шея бг҃а, єго́же родила̀ єсѝ, єди́на бл҃гослове́нная